MI ÉS A JÖVŐ
A FILM EGY ELKÉPZELT JÖVŐBEN JÁTSZÓDIK EGYETLEN CÉLJA A SZÓRAKOZTATÁS
Szívfeltöltő mechanizmus aktiválása.
Szívfeltöltő protokoll indítása.
Az energia készen áll a szintetikus szívbe való átvitelre.
Sikeres energiaátvitel.
Képzeld, Nont!
Fantasztikus híreim vannak!
Nont! Igazam volt!
Alacsony gravitációs környezetben a szívizomsejtek erősebb szívet alkotnak.
Most elvégzek egy proteomikai elemzést,
feltárom az emögött rejlő okokat,
és ennek révén hamarosan szívet nyomtathatunk a Földön.
A pácienseknek így nem kell donorra várniuk.
Amikor visszatérek,
megmutatom ezeket a szíveket a vaskalapos orvosoknak,
akik azt mondták, hogy ez zsákutca.
Lehajtott fejjel fognak szégyenkezni.
Jól hangzik. Én támogatlak.
Amúgy most, hogy tudsz szívet nyomtatni,
az én szívemről se feledkezz meg!
Hoppá!
Harvey!
Jól van, simogasd csak meg!
Három év alatt sem szoktad meg, hogy nem tudod.
Csak elképzelem.
Hiányzik anyuci?
Nagyon hiányzol!
Kérlek, gyere vissza! Van egy ajándékom számodra.
Mi az?
Íme.
Harvey vette.
Tudja, hogy anyuci nem szereti a rózsaszínt.
Gyakran panaszkodik, hogy szegény anyuci nem eheti a kedvenc nasiját,
mert az ISA nem enged fel édességet a fedélzetre.
Azt mondják, ha beleharapsz, akkor…
Mivé töredezik, Harvey?
Nanorészecskékké,
amik eltömíthetik az űrhajó motorját, apuci.
Most gúnyolódsz?
Vigyázz ám!
Nont!
Köszönöm!
Mit? A nasit?
Dehogy!
Komolyan beszélek.
Tudod…
hogy elengedtél, és valóra válthatom az álmomat.
Nincs senki a világon
rajtad kívül, aki hagyja, hogy önmagam legyek.
És…
bocsánat.
Hé!
Miért kérsz bocsánatot?
Tíz nap múlva jössz, igaz?
Ha hazaérek, majd kárpótollak.
Odaadó leszek,
és csak veled foglalkozom majd.
Becsszó?
Sajnos nem érinthetjük össze.
Csak képzeld el!
Majd később beszélünk.
Szia!
NEMZETKÖZI ŰRÁLLOMÁS
JÖVŐ
Senki sem gondolta volna, hogy ez lesz az utolsó útja
az űrhajós kutatóorvosnak, Kanitthapada Sompong Na Darának,
ismertebb nevén dr. Noonnak, az első női thai űrhajósnak.
A Nemzetközi Űrügynökség, az ISA közölte,
hogy amikor az űrsikló belépett a Föld légkörébe,
tűz ütött ki a levegőellátó rendszerben,
ami miatt már jóval a leszállás előtt elfogyott az oxigén a kabinban.
Dr. Noon testét krionikai eljárással konzerválják,
hogy elvégezhessék a 100 napos temetési szertartást,
mielőtt buddhista szokások szerint elhamvasztanák.
A férje, Nont úr is itt van. Hallgassuk meg, mit mond!
- Ki a felelős ezért? - Kap kártérítést?
- Mit mondott neki utoljára? - Hiányzik önnek?
- Miért nem tett semmit? - Nyilatkozzon!
Nem próbálta lebeszélni arról, hogy felmenjen az űrbe?
Próbálta?
- Nem? - Mondjon valamit!
- Összevesztek? - Kérem, nyilatkozzon!
- Kap kártérítést? - Mondjon valamit!
Válaszoljon, uram!
Hogy érzi magát?
Nont úr!
FEKETE BÁRÁNY
KÉT HÓNAPPAL KÉSŐBB
Tetszik ez a kép?
Csak mert már jó ideje nézi.
Tudja,
ez az én művem.
Értem.
Csak érdekelne,
hogy miért tervezte
pont ilyenre.
Ha megnézzük a többi képet,
szinte mindegyik ultramodern.
HOLD: AZ ÉLETÜNK JÖVŐJE
Van mögötte valami koncepció?
Hát, igazság szerint nem sok.
A Holdon élő emberek érzéseit próbáltam megjeleníteni.
Nagyon magányosak lennének.
Honvágyuk lenne, visszavágyódnának a Földre.
Szóval úgy gondoltam, hogy a ház formája enyhítené a honvágyukat.
Azt hiszem.
De igazából nem gondoltam túl. Csak a diplomamunkámhoz kellett.
A tervezéskor az érzéseimre hallgattam.
Kétlem, hogy a valóságban meg lehetne építeni.
Gondolom,
nagyon őrülten hangzik.
Egyáltalán nem.
Az ISA azt tervezi, hogy állandó lakóhelyeket alakít ki a Holdon.
Azt hallottam, hogy már évek óta felméréseket végeznek, és terveznek.
A munka során az emberi tényező az egyik legfontosabb szempont.
Hogy az emberek ott élhessenek, és az otthonuknak érezzék.
A ház, amit tervezett, egy picit szokatlan,
de véleményem szerint
nagyon szívmelengető dizájn azok számára,
akik ténylegesen ott fognak lakni a Holdon.
Kocka vagyok.
Nem is kicsit.
Hát…
egy dolog biztos.
Ha én a Holdon élnék,
akkor
ilyen otthonos házban szeretnék lakni.
Igazi otthonban.
Mint amilyen ez.
Megtisztel.
A professzora nem kritizálta emiatt a dizájn miatt?
A többi elég komolynak tűnt.
Mit gondol?
Ezért került az én képem a galéria legvégébe.
Egyébként
Nont vagyok.
Építésznek tanulok.
Értem.
Az én nevem Noon.
Orvosira járok.
Tényleg?
Abba a lepusztult épületbe?
Igen.
NEUROEMLÉK
ÜDV, NATTHANONT!
EZEN A NAPON
Öregedjünk meg együtt!
Gondoskodom rólad.
Noon! Pihenjünk!
- Elfáradtam. - De puhány vagy!
Fuss tovább!
Gyere!
- Menjünk! - Hajcsár vagy.
- Mozgás! Kapd össze magad! - Istenem!
Gyerünk! Tovább!
- Jól vagy? - Ott a futópad…
- Dupla tükörtojás! - Hadd nézzem!
Nagyon gusztusos.
De túl sokszor eszünk tojást. Nem kívánom.
Más kerek dolgokra vágyom.
Mint ezekre itt.
Kerek dolgokra? Majd adok én neked!
Noon! Itt a kis barátod.
Ki az?
Apuci jutalmat érdemel. Puszild meg!
Jaj, ne!
Puszild meg! Gyerünk!
Harvey! Kicsikém!
Mi?
- Harvey? - Harvey.
- El is nevezted? - Igen.
- Ez gyors volt. - Milyen cuki!
Istenem!
De ha elmegyek,
három évig nem találkozunk.
És amíg ott leszek,
te egyedül maradsz.
Nem fair veled szemben, hogy várnod kell rám.
Nem megyek.
Megőrültél, Noon?
Az ISA konkrétan téged kért fel.
Ritkán adódik ilyen lehetőség.
El kell menned.
Tudom, hogy ezt akarod.
Ha nem válthatod valóra az álmodat,
én sem leszek boldog.
Menj csak!
Ha visszatértél,
az egész életünket együtt töltjük.
Három év semmiség.
Pindurka.
Harvey!
Harvey békére lelt.
Veszek neked másikat.
Már békében nyugszik.
Nem bántja semmi.
Üdvözöljük az Őrangyalnál,
ahol a klónozás gondoskodás.
A forradalmi AI-technológia révén
precízen irányíthatjuk a CRISPR-génklónozást.
A kizárólag nálunk elérhető technológia segítségével
visszakaphatják szeretett kedvencüket, az eredeti emlékeik 100%-ával.
A KLÓNOZÁS GONDOSKODÁS
Emlékszel még rám?
Ha bármi baj lenne, csak szóljon!
- Tank, emlékszel rám? - Jól vagy?
THAIFÖLDI TUDOMÁNYOS AKADÉMIA
EGÉSZSÉGÜGYI FEJLESZTÉSEK NŐK A GYÓGYÁSZATBAN
THAIFÖLDI FIATAL TUDÓSOK AKADÉMIÁJA
Nont?
Oltásra jöttetek Harvey-val?
Hogy vagy?
Jobban?
Azért jöttem,
hogy szívességet kérjek.
Mi lenne az?
Dr. Vee, nem sikerült a sziámi macskák klónozása.
Az hogy lehet?
Szeretném, ha klónoznád Noont.
Ugyan már!
- Ez nem vicces. - Nem viccelek, Vee.
Komolyan mondom.
Tudod, hogy az emberek klónozása tiltott, ugye?
Igen, de…
Mennyibe kerülne, hogy leklónozzák őt?
- Mondj egy összeget! - Nont!
Ez őrültség!
Tudom, hogy feldúlt vagy. Nemrég vesztetted el Noont.
- Szerinted ő beleegyezne ebbe? - Egész biztos.
Nyomtatható szíveket készített.
Hitt benne, hogy az emberi szervek pótolhatóak. Ezt te is tudod.
Nem láttad a hírekben?
Mindenki gyászolja,
hogy micsoda tehetség veszett el.
Ha végigvihetné azt, amin dolgozott,
az emberek millióin segíthetne.
Mégis mi szólna az ellen, hogy visszahozzuk őt?
Te is tudós vagy, mint ő.
Biztos megérted.
Nem te mondtad Noonnak,
hogy nem állnál meg a kisállatok klónozásánál?
Ebben nem segíthetek.
Emlékszel, amikor Noon az orvosokról és a bűnözőkről kérdezett?
A válaszom ugyanaz…
amit akkor mondtam neki.
Tegyük fel, hogy sebészek vagyunk,
és egy másik orvost kell megműtenünk,
akinek szívelégtelensége van.
Ez az orvos tehetséges,
kedves ember,
és már számtalan életet megmentett.
Egyetlen módon lehet életben tartani.
Ha késlekedés nélkül szívátültetést végzünk el rajta.
Pont akkor hozzák be egy gyilkosság gyanúsítottját,
akit súlyosan megsebesített egy rendőr.
Ennek az embernek a szíve megfelelő lenne ahhoz,
hogy megmenthessük az orvost.
Mit tennének?
Ki mentené meg az orvost?
Tegye fel a kezét!
Az az úr ott.
Mivel érvelne?
Nos,
az orvos kedves ember, pont mint ön.
Szóval számomra ez egyértelmű.
Csak viccelek. Ne legyen dühös!
Azért választanám az orvos megmentését,
mert biztos nem vagyok olyan tehetséges, mint ő.
De ha az az orvos életben maradna,
folytathatná az emberekért végzett, áldozatos munkáját.
Jól van.
Ami azt illeti, ez a feladvány egy klasszikus etikai dilemma.
Nincs jó és rossz válasz.
De vajon nem lenne jobb,
ha nem kéne választanunk,
hogy kit mentsünk meg?
A 3D szervnyomtatás
egy olyan fejlesztés, mellyel nincs többé ilyen dilemma.
A 3D-s szívet a páciens sejtjeiből készítjük.
Éppen ezért először is:
a páciensnek nem kell donorra várnia.
Nincs szükség egy donor halálára.
Másodszor pedig:
biztosak vagyunk benne, hogy az így készült szív
megfelelő lesz a páciens számára, nem lökődik ki,
mivel a saját sejtjeiből épül fel.
A szervnyomtatás nem új koncepció.
Azonban még senkinek sem sikerült.
Méghozzá azért, mert amikor szervet nyomtatunk,
a Föld gravitációja hat a sejtekre, ezért laposan nőnek,
és emiatt nem tudjuk a megfelelő 3D-alakra formálni őket.
De ötévnyi intenzív kutatás révén
már képesek vagyunk tesztelni a bionyomtatót a világűrben,
vizsgálva a módszer megvalósíthatóságát,
és a Földön való alkalmazhatóságát
Azt kell mondanom, felvillanyoztak az előzetes eredmények,
és biztos vagyok benne, hogy a kísérlet ezúttal sikeres lesz.
Ez az út
lehetőséget ad új felfedezésekre,
amiket még sohasem láthattunk.
Egész biztos.
Akarod, hogy működjön a klónozás, nem?
Akkor munkára!
De olyan bonyolult!
Ha sikerül, tíz klónt csinálok Gong Yooból.
Csak egyik sem fog beléd zúgni.
Majd módosítom a génjeit, hogy vonzódjon hozzám.
Persze.
Folytasd!
Álmodj nagyot, és valósítsd meg!
Vee!
Ha a bűnöző megmentheti az orvost,
akkor én akarok lenni az a bűnöző.
De azt biztosan tudod,
hogy bár ismerem az eljárást,
embert még sohasem klónoztam.
Nem garantálhatom, hogy sikerül.
Szia, anyuka!
A családja lefagyasztotta Noon testét, igaz?
Igen.
A szülei engedélye kell ahhoz,
hogy a testét beszállítsák a laborba,
ahol letölthetjük az agyát.
Az agyát?
Az emlékeit.
Mielőtt klónoznánk,
ki kell nyernünk az emlékeit az agyából.
Hogy áttölthessük az adatokat a klónba,
és visszakapjuk a régi Noont.
Ez abszurd.
Tudod te, miket beszélsz?
Tudom, apuka.
Azt is, hogy jelenleg tiltott a klónozás,
de Noon szakértelme
több millió embernek segíthet.
Ez hatalmas veszteség.
Tavaly is mi történt…
Embereket akartak klónozni.
- És szörnyszülöttek lettek. - Emlékszem.
De lehetséges, hogy sikerül.
És ha mégsem, Nont?
Rengeteg kutyának kell meghalnia egy kutya sikeres klónozásához.
Akkor újra megpróbáljuk.
Amíg nem sikerül.
Micsoda?
Újra és újra megölnéd Noont?
- Ő nem kísérleti nyúl. - Nem áll szándékomban.
Noon már egy jobb helyen van.
Megszolgálta a karmáját ebben az életben.
Engedd el őt!
De anyuka,
még nincs itt az ideje.
Az őrült klónozós ötletednek sincs itt az ideje.
A lelke úton van egy magasabb rendű világba,
egy jobb hely felé.
Miért akarnád visszarángatni ide? Hogy még többet szenvedjen.
Azt hinném, ha már a lányotok világhírű tudós volt,
nem hisztek ezekben a tündérmesékben.
Hé! Vigyázz a szádra!
- Miféle tündérmese? - Magasabb rendű világ?
Mi a menny és a pokol?
Létezik egyáltalán? Van rá bizonyíték?
- Melyik évszázadban élünk? - Nont!
Az egész nem más, csak ostoba babona.
- Elvetetted a sulykot! - Dehogy!
Amin dolgozott…
- Nem engedem. - Na és az álma?
Az álma valóságos volt. Valóságosabb, mint amit mondasz.
- Miért nem hozzuk vissza? - Elég legyen!
- Nincs jogod a lányomhoz! - De igen, van!
Én vagyok a férje!
Nont!
Ha tényleg szereted,
akkor engedd el!
Könyörgöm!
Hogyne szeretném?
De vajon ti is?
A Rattanarad kórházba!
Értettem.
Útvonaltervezés folyamatban.
A feleségem holttestét szeretném kikérni.
Másik tartományba költözöm, és szeretném magammal vinni.
Sajnos véget ért az ügyfélfogadás.
- Zárva vagyunk. - Zárva?
Még csak hét óra.
Nem nyolckor zárnak?
Ma korábban zártunk.
De én holnap elutazom.
Segítsen, kérem!
Sajnálom, már mindenki elment.
- Legalább megnézhetném egy pillanatra? - Nem lehet.
Tényleg nem tud adni öt-tíz percet?
Mi? Maga szórakozik velem?
Minden kérésemre nemet mond.
Nős ember?
Ha a maga felesége halt volna meg, mit érezne most?
- Biztonsági szolgálat? - Ne már!
El a kezekkel!
- Kérem! - Ne érjen hozzám!
Elnézést! Nem úgy értettem. Elvesztettem a fejem.
Csak szeretnék bemenni hozzá.
- Távozzon! - Hé!
Bocsánatot kértem. Mit akar még tőlem?
Miért néz így? Bocsánatot kértem! Engedjen be!
Mennyit kér? Mondja meg, és átutalom!
Mennyi pénzt akar?
- Jöjjön! - Mennyit?
- Kik maguk? Ne már! - Jöjjön!
- Azt mondtam, jöjjön! - Gyerünk!
- Nem láthatom a nejemet? - Jöjjön!
- Vigyázzon! - Jöjjön!
Engedjenek!
- Engedjenek el! - Jöjjön!
- Hagyjanak! - Gyerünk!
Maguknál így szokás bánni az ügyfelekkel? Hé!
Ha visszajön, hívjuk a rendőrséget.
Csak rajta!
Mindenáron be akart menni dr. Noonhoz, ahogy ön mondta.
Nagyon elszánt volt.
Legközelebb nem fogom tudni ugyanezzel a szöveggel lerázni.
Akkor nem őrizzük meg 100 napig.
Holnap
átszállíttatom a templomba,
és elhamvasztatom.
Rendben, uram.
- Köszönöm, doktor úr. - Nincs mit.
Nem kérek injekciót.
Jaj, anya! Mindenki megkapja.
Ez egy új oltás Amerikából.
Az emberek tülekednek érte. Nem olcsó dolog.
Mondtam, hogy nem kérem.
Ki tudja, mit csempésznek a testembe?
Ezek baktériumok.
És ha történik velem valami? Akkor mit teszel?
Nem lesz baj. Ez már modern világ.
Túl sokat Toktakoztál.
Hozzánőttél a telefonodhoz.
Ha te szörnyeteggé akarsz változni, oltasd be magad!
Én kihagyom.
Jaj, anya!
Mi volt ez?
Hé! Mi ez a hang?
Mi történt? Mi volt ez?
Mi ez?
Tűz van!
Nyugodjanak meg!
Pánikra semmi ok.
Ne lökdösődjenek! Óvatosan!
Erre! Erre jöjjenek!
Erre, emberek! Gyorsan!
Erre jöjjenek!
Erre! Tovább!
Jöjjenek! Hagyják el a kórház területét!
Erre!
Mozgás!
KRIONIKAI RÉSZLEG
Ugye visszajössz?
Persze.
Muszáj visszajönnöd.
Ma óhajtja elvinni?
- Igen. - Rendben. Kérem, kövessen!
Mondtam, hogy kérj engedélyt Noon családjától!
Nem dönthetsz egyedül!
Bele se gondoltál abba, mi lesz, ha elkapnak?
Nem azt mondtad…
hogy szükségünk lesz az agyára?
Azt hiszed, hogy amit tettem…
olyan könnyű volt?
De megtettem, amit kellett.
A többit is elintézem.
Nem kell aggódnod.
Nem magam miatt aggódom. Hanem miattad.
Ha ma nem tettem volna meg,
az holnap biztos kísértene.
Könyörgöm, Vee!
Hajlandó vagy megcsinálni?
Ha nem tudjuk visszahozni az emlékeit,
a semmiért kockáztattál.
Nem kellene folytatnunk.
Egy halott ember agya elképesztően sérülékeny.
Minden próbálkozás az emlékek kinyerésére
helyrehozhatatlan kárt tehet a neuronokban.
Ami azt jelenti, hogy csak egy esélyünk lesz.
Kezdem.
Emlékek összegyűjtése.
Minden elérhető emlék felkutatása.
Hol találnál nálam jobb férjet?
Talán fizessek neked?
Neked ingyen van.
- Különleges szolgáltatást nyújtok. - Mit?
- Arcmasszázs? - Láb.
Figyelem!
Inkoherens adat.
Láb és arc.
Megerősítés szükséges.
Mi történik?
Ne aggódj!
Az AI észlelt pár ellentmondást az agyában.
Ellentmondást?
Az AI kategorizálja az emlékeket.
Ha ellentmondást észlel, értesítést küld.
Noon ugyebár orvosként és űrhajósként is dolgozott.
Az AI próbálja ellenőrizni, hogy mindkét emlék pontos-e.
Nekünk kell megerősíteni, hogy mindkét emlék valós.
Egy kisállat agyánál nem szokott ilyen gond felmerülni.
Az emberi agynak sokkal bonyolultabb a memóriarendszere.
Ez azt jelenti,
hogy segítenünk kell igazolni az emlékeit?
Pontosan.
Ez a folyamat napokig is eltarthat.
Figyelem! Inkoherens adat.
Fontos ilyen részletesnek lennie?
Ez ilyen. De ne aggódj! Menj haza!
- Intézem. - Inkoherens adat.
Megerősítés szükséges.
- Rád bízom. - Oké.
- Hé, Noon! - Igen?
Tyúkszemes a lábad.
- Ne már! - Tényleg. Nézd!
Hülyéskedsz?
Nem.
A lábad után az arcod jön.
Előbb moss kezet!
- Minek az? - Ne! Mosd meg!
Tudod…
Miután visszajöttél…
vállalhatnánk gyereket.
Mit szólsz?
Három év múlva tökéletesek lesznek a petéid.
Majd besegítek.
Oké?
Együnk!
Mi az, Vee?
Probléma adódott?
Oké. Indulok.
Ha többé nem akarod látni,
leállíthatjuk az egészet.
- Állj! Ne mozduljon! - Bilincseld meg!
- Lefeküdni! - Megvan!
Ne mozduljon!
Maradjon így!
A bíróság döntése szerint Natthanont úr bűnös
kegyeletsértés és közrend megzavarásának vádjában,
amikor egy riasztó indokolatlan használatával
tömegpánikot keltett.
- Nem akartam, hogy letartóztassák. - Értem.
Csak a lányom fejét akartam visszakapni, hogy megtarthassuk a temetési szertartást.
Mr. Natthanont nem hajlandó együttműködni a hatósággal.
A bíróság három év börtönre ítélte, melyet azonnal meg kell kezdenie.
Még mindig nem világos, hogy mi volt az indítéka.
Az internetet elárasztják az erről szóló találgatások.
Egyesek szerint Mr. Natthanont lelkileg beleroppant neje elvesztésébe.
A legfontosabb kérdés az,
hogy hol lehet dr. Noon feje.
HÁROM ÉVVEL KÉSŐBB
Helló!
Nont vagyok.
Mi az, Vee?
Oké. Indulok.
Mi történt, Vee?
Mi a probléma?
Figyelem!
Inkoherens adat.
Ez meg mi?
Noon tanulmányokat olvasott nemátalakító műtétekről.
Orvosnak tanult.
Mi olyan furcsa ebben?
Hát…
ez a dolog 13 éve történt, amikor 19 éves volt.
Nézd végig!
A GENDERKALÁCS-EMBER: NEMI IDENTITÁS
Nem rossz ez a frizura.
Egy kicsit feldobjuk.
Tök durván nyomod.
Ez szinte már túlzás.
Ugyan!
Minden tini átesik ezen, aki keresi önmagát.
Ez normális, nem?
Amit az agyában látsz,
azt nagyon mélyre elásta a tudatában.
A piros pöttyök jelzik,
hogy ezek nem felszínes emlékek.
Ezek alapozzák meg az alapvető felfogását és önképét.
Honnan tudod, hogy ez nem valami hiba?
Figyelem!
Fontos adatokat találtam a mély memóriában.
Az emlékek összegyűjtése olyan, mint egy kirakós játék.
Az AI megpróbálja azonosítani a problémás darabokat,
és kijavítja vagy kiszűri őket,
hogy a másolat a lehető legpontosabb legyen.
Ez nem azt jelenti, hogy rosszul van összerakva a kirakós,
hanem minden kép mögött két valóság rejlik.
ÉN (ÚR / ASSZONY / KISASSZONY)
ÚR
Úgy döntöttem, elmondom anyának.
Anya!
Légyszi, mondj már valamit!
Megértesz, ugye?
Vedd már fel! Legalább nézd meg, hogy áll!
Kérlek, Noon!
Ez…
Ezt a ruhát kell viselned.
De nem akarom, apa.
Apa, ne bántsd!
Csak azt akarom, hogy a lányom
normális legyen,
ne egy ilyen korcs.
Miért?
Nem neveltelek jól?
Apa!
Nem akarok lány lenni.
Mit vársz, mit mondjak?
„Hogy lehetsz bármi,
csak jó ember légy?”
Hadd kérjek valamit!
Kérlek, add vissza nekem a lányomat!
Könyörgöm!
ÚR
KISASSZONY
Noon tudomány iránti megszállottsága
a gyógyulást jelentette számára, és egy új életcélt.
Hé!
Tényleg nem randizol Torral?
Egész nap a laborban kuksolsz.
Élj már egy kicsit!
Inkább dolgozom.
Csak ez érdekel.
Akarod, hogy működjön a klónozás, nem?
Akkor munkára!
Tuti férjhez akarsz menni?
Nem kell ennyire megfelelned apa elvárásainak.
Így legalább…
elkerülök ebből a házból.
Figyelem!
Inkoherens adat.
A: NŐ - B: TRANSZ FÉRFI
Megerősítés szükséges.
Az egész hazugság volt?
Miért érzem úgy, hogy átvertek?
Ha többé nem akarod látni,
leállíthatjuk az egészet.
A Holdon élő emberek
magányosak lennének.
Szóval úgy gondoltam, hogy a ház formája enyhítené a honvágyukat.
Hát,
egy dolog biztos.
Ha én a Holdon élnék,
akkor
ilyen otthonos házban szeretnék lakni.
Igazi otthonban.
Mint amilyen ez.
Nem azt mondtad, hogy szereted, és hiányzik?
Mindent kockára tettél érte.
Miért vonod kétségbe, hogy szeretett?
És azzal, hogy Noon átvert téged,
kicsit sem értek egyet.
Hé!
Mondd el, mit szeretsz Nontban!
Mivel hódított meg?
Hát,
ideje már férjhez mennem.
Ez most komoly?
Ne szégyenlősködj! Mondd el!
Tudod,
ő soha nem vár el tőlem semmit.
Megnyugtató érzés vele lenni.
Önmagam lehetek.
Biztos banálisan hangzik,
de mellette el tudok lazulni.
Csak másnak született.
Ha az egyik kromoszómája
nem X, hanem Y lett volna,
akkor férfinak születik, amire mindig is vágyott.
Azok az emberek,
akiknek nemi diszfóriájuk van,
rengeteget szenvednek.
Olyan, mintha
nem lenne otthonuk.
Noon olyasvalakit keresett,
aki mellett otthon érezhette magát.
És te voltál az az ember.
Aki faházat akart építeni a Holdon.
Éjjel-nappal erről áradozott nekem.
Nem leszel boldogtalan életed végéig, ugye?
Nem.
Nont mellett biztos boldog leszek.
Köszönöm szépen, Nont.
Te mentettél meg engem.
Nyissa ki!
Azonnal nyissa ki!
Vee!
Most jól figyelj rám!
Le fog tartóztatni a rendőrség.
Várj! Miről beszélsz?
Nincs sok időm.
Jól figyelj!
Állj le!
Rendben.
Ne úgy klónozd…
ahogy én kértem!
Olyan legyen,
amilyen ő szeretett volna lenni!
Képes vagy rá, ugye?
Azt mondtad, csak ki kell cserélni egy kromoszómát.
Igen, egy X-et Y-ra.
Továbbítsd ezt az üzenetet Noonnak!
„Légy önmagad, Noon!
Légy önmagad, Noon!
Szeretlek, Noon.”
- Ne mozduljon! - Bilincseld meg!
Ne mozduljon!
Eljött a búcsú ideje.
Remélem, hogy az utad
tele lesz csodával.
Érd el a célokat, amiket kitűztél!
Engedd meg…
hogy használjam a neved!
Mi újság veled?
Jól mennek a dolgaid?
És…
Mit csináltál? Tud valaki arról, hogy…?
Lassíts, Nont!
Hogy válaszoljak ennyi kérdésre?
Folytatom a szívnyomtatással kapcsolatos kutatásaimat.
Az ISA plusz finanszírozást biztosított a projektemnek.
Szóval arra gondoltam,
más szervekkel is foglalkozhatnék.
Vissza kell menned az űrbe?
Már tudunk embert klónozni.
Miért mennél vissza szerveket nyomtatni?
Ha a tested egy ház,
akkor a szerveid a bútorok.
Ha a széked eltörik,
akkor csak a széket kell pótolnod.
Nincs szükség új házra.
De…
Az ISA nem végzett átvilágítást?
Elmondtam az igazat.
Mi?
Az ISA-ről beszélünk.
Mindenkit átvilágítanak, aki nekik dolgozik.
Úgy döntöttem, őszinte leszek.
Kaptam új személyazonosságot, és elintézték a papírokat is.
Örülök, hogy ilyen megértőek.
Nagyon nyitottak.
De volt egy feltételük.
Részt kell vennem az első Hold-kolonizációs küldetésben.
Három hónap múlva indulok.
Megint űrhajóra szállsz?
Nem félsz?
Légy önmagad, Noon!
Szeretlek, Noon!
Valaki egyszer azt mondta,
a félelem meggátol minket a felfedezésekben.
De ha bátrak vagyunk,
azután is emlékezni fognak ránk, hogy elhagytuk a világot.
Köszönöm a bátorságodat, Nont.
A jövőben
ha tenni akarsz valamit valakiért,
akkor előbb beszélj vele!
És néha törődj magaddal is!
Jól megerősödtél.
Az előbb…
azt mondtad, hogy a Holdon fogsz élni.
Ez azt jelenti…
hogy többé nem látjuk egymást?
Dehogyis.
Ha hiányzom, majd videócsetelünk.
Vagy eljöhetsz a Holdra.
De ha nem…
majd az emlékeinkben látjuk egymást.
Köszönöm!
Nincs senki a világon
rajtad kívül, aki hagyja, hogy önmagam legyek.
Csodálatos érzés,
ha van családod.
Mit gondol a szervnyomtatási projekt elmúlt öt évéről?
Az elmúlt öt év roppant sikeres volt,
már tudunk nyomtatni szívet, vesét és lépet is.
Továbbléphetünk a bonyolultabb szervekre, mint például a szemre.
Ez csodálatos hír.
De ennek a sikernek az az ára, hogy a Holdra kellett költöznie.
Milyen volt az elmúlt öt év?
Nem hiányzik a földi élet?
Nincs honvágya?
Dr. Nont?
Elveszett a jel?
Hogy hiányzik-e az otthonom? Nos…
Néha hiányzik.
De valaki megtanította, hogy amíg van szeretet
és megértés,
bárhol otthonra lelhetsz.
Mélyenszántó gondolat…
Örülök Noonnak.
Végre valóra váltotta az álmát.
Noonnak hálás lehet az egész emberiség.
De a mi világunk ilyen.
Nincs helye fekete bárányoknak.
Egy nap majd lesz.
Egy nap.
Menjünk!
Futás! Gyerünk!
Többször ne hívj el! Kipurcantam.
Gyerünk, Vee!
Attól, hogy a szerveink cserélhetőek,
még formában kell tartanunk magunkat.
Menjünk!
- Nem csak a laborban tespedj! - Jó.
Noon küldött neked egy új kart, de a régi jobban tetszik.
- Láttad a Terminátort? - Kell az a kar?
Dolgozz meg érte, Arnold!
ÉS MINDENKINEK, AKI SZÁMÁRA A HATÁR A CSILLAGOS ÉG.”
Apám megrugdosott,
amikor 12-13 éves voltam.
Arra kényszerített, hogy nőiesen üljek.
Hallgatnom kellett,
és igennel felelnem, hogy megértettem-e.
Ezután megkérdezte: „Mit értesz?”
Véletlenül „krub”-bal válaszoltam, ami hímnemű végződés,
és belém rúgott.
Nem használom a „ka”-t.
Nem vagyok hajlandó használni, mert nagyon lányos.
A rózsaszínt is lányos színnek tartják,
és nem is szerettem emiatt.
Ez olyan szinten működött nálam, hogy régen…
az epres shake-et sem voltam hajlandó meginni.
Volt egy családi fotózás.
Japán témájú. Szamuráj jelmezt akartam.
De ragaszkodtak hozzá, hogy kimonó legyen rajtam.
Képtelen voltam megbarátkozni azzal a képpel.
Ha átjöttek a barátaim, leszedtem a falról.
Thaiföldön a legtöbben elfogadják ezt, amíg nem a saját gyerekükről van szó.
De ha egyszerűen ez vagy te,
borzasztó rossz érzés rejtegetni.
Azt mondják, mi soha nem találunk párt, és egyedül maradunk.
Nem lesz senkink. Sem gyerekünk, sem unokánk.
Értéktelenek vagyunk. Nem találjuk meg a szerelmet.
Emiatt úgy érzem, nem mondhatom, hogy férfi szeretnék lenni,
vagy hogy ki vagyok valójában.
Nem szerettek eléggé.
Miért nem szeretik
a saját gyereküket?
Miért olyan fontos a nemünk?
Miért nem tudnak szeretni nemtől függetlenül?
A feliratot fordította: Tóth Márton